CELEX: 62012TN0558
Language: da
Date: 2012-12-24 00:00:00
Title: Sag T-558/12: Sag anlagt den 24. december 2012 — Changshu City Standard Parts Factory mod Rådet

16.2.2013   
            
            
               DA
            
            
               Den Europæiske Unions Tidende
            
            
               C 46/22
            
         Sag anlagt den 24. december 2012 — Changshu City Standard Parts Factory mod Rådet
   (Sag T-558/12)
   2013/C 46/40
   Processprog: engelsk
   
      Parter
   
   
      Sagsøger: Changshu City Standard Parts Factory (Changshu City, Kina) (ved advokaterne R. Antonini og E. Monard)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets gennemførelsesforordning (EU) nr. 924/2012 af 4. oktober 2012 om ændring af forordning (EF) nr. 91/2009 om indførelse af en endelig antidumpingtold på importen af visse skruer, bolte, møtrikker og lignende varer af jern eller stål med oprindelse i Folkerepublikken Kina annulleres, for så vidt som den vedrører sagsøgeren.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Første anbringende om, at udelukkelsen af visse af sagsøgerens eksporttransaktioner fra dumpingberegningen udgør en tilsidesættelse af artikel 2, stk. 11, artikel 2, stk. 8, artikel 2, stk. 9, artikel 2, stk. 7, litra a), og artikel 9, stk. 5, i Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab, princippet om forbud mod forskelsbehandling og artikel 2.4.2 i WTO-aftalen om anvendelse af artikel VI i den almindelige overenskomst om told og udenrigshandel 1994.
            
         
               2)
            
            
               Andet anbringende om, at nægtelsen af visse justeringer, som sagsøgeren har anmodet om, udgør en tilsidesættelse af artikel 2, stk. 10, i Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab og artikel 2.4 i WTO-aftalen om anvendelse af artikel VI i den almindelige overenskomst om told og udenrigshandel 1994. Subsidiært gør sagsøgeren gældende, at Rådet har tilsidesat artikel 296 i traktaten om Den Europæiske Unions funktionsmåde.